google/wiki40b huggingface dataset:
Skånsk eplekake

Skånsk eplekake (skånsk: eblakauga) er en rett fra Skåne lavet av epler, smulet rug- eller lyst brød og kanel. Den serveres gjerne med vaniljesaus, og spises tradisjonelt Mortensaften den 11. november.
Retten nevnes i Cajsa Wargs kokebok fra 1755. Dansk æblekage minner om den skånske, men har krem i stedet for vaniljesaus som tilbehør.
Grunnkretser i Sande kommune i Vestfold

Grunnkretser i Sande kommune i Vestfold er delområder og grunnkretser som seksjonerer Sande kommune, Vestfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Pirquetprøve

Pirquetprøve eller Pirquets reaksjon var den vanligste diagnostiske testen brukt for å fastslå tuberkulose. Prøven ble utviklet av legen Clemens von Pirquet. Pirquet-prøven ble i Norge som siste land i verden i 2004 erstattet av Mantoux-metoden. I Norge ble bl.a. alle ungdomsskoleelever testet med pirquetprøve før BCG-vaksinasjon til 2004.
Antiseptisk

Septisk, Aseptisk og Antiseptisk er ord som beskriver sider omkring bakteriell forurensning i kroppen, eller spesielt i blodet. 
Septisk betyr bakteriell forurensning eller infeksjon, ved at skadelige mikrober eller bakterier har kommet inn i kroppens blodbaner. Tilstanden Sepsis (blodforgiftning) skyldes ofte bakterier av type stafylokokker eller E. coli. Bakterieinfeksjonen kan oppstå ved at man skjærer eller stikker seg på noe forurenset materiale slik at blodet opptar forurensningene gjennom såret. Mer alminnelig er det likevel at bakteriene kommer inn i blodet fra byller eller abcesser i kroppen, fra slett tannhygiene, ved sår eller blødninger i tykktarmen eller endetarmen, eller ved alvorlige urinveisinfeksjoner.
Aseptisk kjennetegner derimot det som er rent, uforurenset. Begrepet dekker for eksempel kravet til medisinske laboratorier eller steder for produksjon av medisiner: at det ikke skal finnes bakterier eller mikrober i luften.
Antiseptisk brukes om midler eller metoder for å drepe bakterier eller forhindre bakteriespredninger. Utover god hygiene finnes det mange effektive antiseptika som f.eks. sprit (etanoler), hydrogenperoksid eller rivanol. 
Læren om bekjempelse av bakterielle infeksjoner kalles antiseptikk
Ordet septisk er nær beslektet med septik, kroppens forurensede avfallsprodukter.
ISO 3166-2:CM

ISO 3166-2:CM er Kameruns del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Kamerun er det definert koder for ti regioner.
Hver kode består av to deler, atskilt av en bindestrek. Første del er CM, ISO 3166-1 alfa-2-koden for Kamerun. Andre del er bokstaver.
Nazcakulturen

Nazcakulturen var en søramerikansk indianerkultur som blomstret i perioden ca. 300 f.Kr.–800 e.Kr. i området der Ica- og Nazcaprovinsene i Ica-regionen i Peru ligger i dag. Kulturen har skapt de viden kjente nazcalinjene og imponerende undergrunnsakvedukter som fremdeles er i funksjon. Nær der akveduktene er åpne for turister, finnes et utkikkspunkt der en kan se en bygning som er bygd etter inkaerobringen. På ørkensletten med linjene finnes et seremonielt senter, Cahuachi, der en kan se utover pampasen.

Keramikk

Territoriet var en ørken som nazcakulturen med hjelp av akveduktteknologien gjorde om til et levedyktig område for jordbruk. Keramikken utgjør nyttegjenstander i vanlig utforming, men også gjenstander utformet som modeller av mytiske eller naturalistiske figurer slik som i bildet til høyre. Generelt har bildene i dekor varierende uttrykk; ett trekk ved mye Nazca-keramikk er at bildene er flerfargede.
Nazcakeramikk deles inn ni faser. Omkring år 200 f.Kr. ved slutten av tørkeperioden i tidlig horisont, startet nazca I. Keramikk fra denne æraen rommer det mytiske fra paracaskulturen, men legger til figurative modeller av ting som frukter, planter, mennesker og dyr. Realismen fikk økende vekt i de kommende faser, II, III og IV, som også omtales som de monumentale faser. Pottemakeri fra disse periodene favner om et uttrykk der hovedtegningene legges på en hvit eller sterkt rød bakgrunnsfarge. Neste fase, nazca V, får bildet av naturalistiske mennesker og overnaturlige vesener. Fase VI og VII legger til militære uttrykk og skjelner mellom vanlige mennesker og den sosiale elite. I disse to fasene ser en også en begynnende påvirkning fra moche. Til slutt, i fase VIII, kommer komplette atskilte figurer og en rikholdig ikonografi som frendeles ingen har dechiffrert.
Inndelingen i faser ble gjort før karbondatering ble oppfunnet. Det skaper noen problemer med datering av faser som nå ser ut til å ha overlappet hverandre. En har regnet nazca IX å slutte omkring år 600, men noen gjenstander i kategorien ble til så sent som i 755, eller senere. Siste fase er egentlig en manifestasjon av warikulturen fra høylandet. Noen arkeologer regner ikke denne som en distinkt fase i nazca og taler heller om åtte faser.

Tekstiler

Kulturen er også kjent for tekstilene den har etterlatt seg. Nazca kom i gang med å benytte ull fra lama og fra alpakka tusen år før kulturene på nordkysten fant å verdsette ull fra kameldyrene En trur at kilden for ull lå i Ayacucho-regionen. Motivene som kom til syne i pottemakarkunsten kom først i tekstilene. Tekstilene fra nazca- og paracaskulturene er blitt vel konservert i det tørre klimaet i området og sammenfatter det meste av hva vi vet om tidlige tekstiler i regionen.

Annen informasjon

Nazcakulturen eksisterte samstundes med mochekulturen i det som i dag er nordre del av Peru.
Skorpo (Os)

Skorpo er en øy vest for Strøno i Os i Hordaland. Øyen har ikke broforbindelse til fastlandet eller fergeforbindelse. Det er ingen fastboende på øyen.
Trekongemøtet

Trekongemøtet er betegnelsen på møter mellom de tre skandinaviske konger.

Trekongemøtet i Konghelle

Trekongemøtet i Konghelle ble ifølge Snorre avholdt i 1101. Møtet var et fredsmøte mellom Magnus Berrføtt av Norge, Inge Stenkilsson den eldre av Sverige og Erik Eiegod av Danmark. I henhold til Snorres Magnus Berrføtts saga ble kong Inges datter Margareta giftet bort til kong Magnus som en bekreftelse på freden. Dette gav henne tilnavnet Fredkolla; «fredsjenta». Det samme forteller de andre norrøne kongesagaene Fagerskinna, Morkinskinna og Ågrip. Under dette møtet ble grensene mellom de tre skandinaviske rikene til en viss grad avklart, men Konghelle og området rundt Gøta elv fortsatte å være sentrum i nordisk politikk.

Trekongemøtet i Malmö

Trekongemøtet i Malmö 18.-19. desember 1914 var et møte mellom Gustav 5, Haakon 7 og Christian 10 under første verdenskrig. Dette var innledningen til en felles nordisk nøytralitetspolitikk under 1.verdenskrig.

Trekongemøtet i Kristiania

Trekongemøtet i Kristiania i november 1917 var et oppfølgelsesmøte fra møtet i Malmö.
Elliot Richardson

Biografi

Richardson ble uteksaminert fra Harvard University i 1941 rett før utbruddet av andre verdenskrig. Fra 1942 tjenestegjorde han som sanitetssoldat, og var blant annet med i Operasjon Overlord under 4th Infantry Division, hvorpå han siden fikk utnevnelsen Purple Heart. Etter krigen fortsatte han med studier innen rettsvitenskap ved Harvard Law School, hvor han ble uteksaminert i 1947. I tiden etter uteksamineringen arbeidet han som kontorist ved den føderale appeldomstolen under ledelse av Learned Hand, og senere under Felix Frankfurter. Fra 1959 til 1961 tjenestegjorde Richardson som jurist for delstaten Massachusetts, før han fra 1965 til 1967 ble valgt til viseguvernør i samme delstat.
I slutten av juni 1970 ble Richardson valgt til helse, utdanning og velferdsminister av president Richard Nixon, en anonym stilling han hadde i fem måneder til slutten av januar 1973 da han ble utnevnt til forsvarsminister. Etter å ha tjenstegjort i dette embetet i fire måneder ble han utnevnt til ny justisminister etter Richard Kleindienst av Nixon. I oktober samme år fikk Richardson oppgaven med å sparke juristen Archibald Cox, som var den ledende skikkelsen bak etterforskningen av Watergateskandalen, noe han nektet å gjøre. Resultatet ble at Richardson gikk fra embetet, samtidig som hans viseminister William Ruckelshaus også trakk seg etter å ha fått samme oppgave. Robert Bork, som var den tredje i kommandokjeden i justisdepartmentet truet også med å trekke seg som følge av oppgaven, men ble overbevist av Richardson til å bli for ikke å ødelegge ledelsesstrukturen i departementet.
Rett før avskjeden til visepresident Spiro Agnew ble Richardson portrettert som en tegneseriefigur sammen med Agnew og Nixon på forsiden av Time Magazine datert den 8. oktober 1973. I perioden fra 1945 til 1976 var Richardson ambassadør i Storbritannia før han i februar 1976 ble utnevnt til landets neste handelsminister av den etterfølgende presidenten Gerald Ford, et embete han beholdt til 1977.
I 1980 fikk Richardson en æresdoktorgrad ved Bates College, og på slutten av 1980-tallet og begynnelsen av 1990-tallet arbeidet han ved det Washington D.C.–baserte advokatselskapet Milbank, Tweed, Hadley & McCloy som John J. McCloy var med på å grunnlegge. I 1994 kom Richardson igjen i søkelyset da han offentlig støttet president Bill Clinton under hans kamp mot seksuelle anklager fra Paula Jones. I 1998 ble han for øvrig tildelt Presidentens frihetsmedalje av Clinton for lang og tro tjeneste. Elliot Lee Richardson døde den 31. desember 1999 i hjembyen Boston i en alder av 79 år, og nasjonale medier som CNN anerkjente han som en «Watergate–martyr» fordi han nektet å utføre oppgaven han fikk av president Nixon om å sparke Archibald Cox.
Fylkesvei 651 (Rogaland)

Fylkesvei 651 (Fv651) i Rogaland gikk mellom Randøy bru og Randa i Hjelmeland kommune. Veien var 7,9 km lang og dannet sammen med Fv650Fylkesvei 650 ringvei på Randøy.
2019 ble veien del av fylkesvei 4680.
Profeten Brians liv og historie

Filmens handling

«Judea, år 33 e.Kr., på ettermiddagen, rundt tetid.»
Unge Brian (Graham Chapman) vokser opp hos sin tyranniske mor (Terry Jones).
Judea er okkupert av romere. De er dårlig likt i landet, og motstanden vokser raskt. Det blir opprettet flere undergrunnsbander, som forsøker å avsette Pontius Pilatus. Brian blir uheldigvis medlem av en slik bande (Folkefronten i Judea), hvor medlemmene blir behandlet hardt av den feige lederen Reg (John Cleese).
Det oppstår en forelskelse mellom Brian og Judith (Sue Jones-Davies), som også er med i «Folkefronten i Judea». I mellomtiden planlegger Reg et kidnappingsforsøk på Pilatus' kone. Brian er blant de uheldige utvalgte, og må delta i aksjonen.
Som om ikke det var nok, blir han også forvekslet med en messias. En hel hærskare av tilhengere forguder ham, og Brians liv kompliseres bare mer og mer for hver dag som går.
Helena Bergman

Karriere

Bergman fikk sitt store gjennombrudd i 2004 ved Junior-VM (JWOC) i Gdańsk der hun vant to gullmedaljer (stafett og mellom) I tillegg hadde hun tatt 2 sølv og to bronsemedaljer ved samme mesterskapene i Põlva og Alicante i 2003 og 2002. 
I VM i 2007 i ukrainske Kiev vant hun sin første VM-medalje med sølv på stafetten. I 2009 vant hun sitt første individuelle VM-gull på sprinten i Miskolc. Hun har vunnet et VM-gull til på mellomdistansen i 2011 i Savoie. Hun har totalt 17 medaljer fra verdensmesterskap. 
I 2011 vant Bergman Verdenscupen sammenlagt. Hun har også ni verdenscupseiere fra hennes karriere. Bergman har vunnet 3 gullmedaljer og 2 bronsemedaljer i EM i orientering.
I VM i orientering 2017 var Bergman ankerkvinne på det svenske laget som ble verdensmester på sprintstafett. Hun løp fjerde etappe på vinnerlaget som ellers bestod av Lina Strand, Jerker Lysell og Jonas Leandersson. Hun var også med på Sveriges lag som tok gull på stafetten. Bergman løp andre etappe på laget som ellers bestod av Emma Johansson og Tove Alexandersson.
Sommeren 2017 giftet hun seg med orienteringsløperen Gustav Bergman.

Meritter

Se oversikten til høyre på siden for medaljeoversikt fra mesterskap.
Nanjingtraktaten

Undertegnelsen

Traktaten ble gjort ferdig den 29. august 1842 på Yangtseelven ved Nanjing, ombord på det britiske krigsskipet Cornwallis av forhandlerne Qiying og Sir Henry Pottinger, og deretter undertegnet samme dag i tempelet på Løvehodehøyden like ved. Ti måneder etter ble det formelt billiget dronning Victoria og ratifisert av Daoguang-keiseren i Hongkong. Traktaten sikret britene en rekke rettigheter. Særlig profitabel for dem var retten til å drive handel med opium. Dette var en handel som medførte sosiale onder som sterkt skadet Keiserdømmet Kinas velferd og utvikling. Kineserne så seg tvunget til å gå med på avtalen, ettersom de ikke hadde militære muligheter til å motstå seierherrene fra opiumskrigen.

Annet

I Art. 8 og 9 forpliktet Qing-regjeringen seg til å løslate alle fengslede britiske borgere og til ubetinget amnesti for alle kinesiske borgere som hadde bodd blant, handlet med eller ytet tjenester overfor britene.
Art. 11 fastslo en ny språkbruk. Britene skulle ikke lenger henvende seg til kinesiske handelsfolk eller myndigheter med «bønneskriv». Man skulle benytte ord som «meddelse» og «erklæring».
Grunnavgift på fyringsolje

Grunnavgft på fyringsolje er en særavgift til statskassen.
Grunnavgiften på fyringsolje mv. ble innført i 2000. Avgiften ble begrunnet med at økningen i el-avgiften i 2000 ikke skulle bidra til en miljømessig uheldig overgang fra bruk av elektrisitet til bruk av fyringsolje til oppvarming.
Avgiftsplikten omfatter mineralolje. Som mineralolje anses bl.a. parafin, fyringsparafin, gassolje, dieselolje og fyringsolje. Avgiftsplikten oppstår som hovedregel ved uttak fra godkjent lager eller ved innførsel.
Den generelle avgiftssatsen i 2010 er 0,886 kroner per liter mineralolje.
Mineralolje som leveres til treforedlingsindustrien og produsenter av fargestoffer og pigmenter er i 2010 ilagt en lav sats på 0,126 kroner per liter mineralolje. Etter EFTAs overvåkningsorgan (ESA) sitt vedtak 16. juli 2008 (502/08/COL) kan den reduserte satsen for treforedlingsindustrien ikke settes lavere enn 15 euro per 1000 kg mineralolje fastsatt i nasjonal valuta per første virkedag i oktober i året før budsjettåret. Dette samsvarer med minstesatsen i EUs Rådsdirektiv 2003/96/EF (energiskattedirektivet). ESAs godkjennelse gjelder fram til 31. desember 2017.
Unntatt fra avgiftsplikten er flyparafin samt olje som pålegges veibruksavgift på autodiesel. Det gis fritak for avgiften for bl.a. mineralolje til bruk i skip i utenriks fart, gods- og passasjertransport i innenriks sjøfart, fiske og fangst i nære og fjerne farvann, anlegg på kontinentalsokkelen, forsyningsflåten samt sildemel- og fiskemelindustrien.
Statens inntekter fra grunnavgiften på fyringsolje er i 2008 om lag 1,2 mrd. kroner.
Centre démocrate humaniste

Historie

Partiet har sin opprinnelse i PSC-CVP, et katolsk belgisk politisk parti som eksisterte fra 1944 til 1968, og som igjen hadde røtter i enda tidligere katolsk parti. I mellomkrigstiden ble sistnevnte parti organisert ut fra fire pillarer: en politisk del, en organisasjon for arbeidere, en organisasjon for bønder og en organisasjon for middelklassen. Etter andre verdenskrig etablerte partiet også to regionale/språklige grupperinger, CVP og PSC. Disse beveget seg bort fra hverandre etter 1965 og partiet ble formelt splittet i 1968, med Parti Social Chrétien (PSC) i Vallonia og Christelijke Volkspartij (CVP) i Flandern. Partiet har etterhvert tapt terreng, grunnet samfunnets sekularisering. Som en følge av dette gjenomgikk partiet rundt årtusenskiftet interne reformer og partiet fikk altså i 2002 sitt nåværende navn.
Horseshoe Bend National Military Park

Horseshoe Bend National Military Park er en militær nasjonalpark ved Tallapoosa-elven i Alabama i USA. Den ble opprettet i 1956 til minne om slaget ved Horseshoe Bend i 1814, under Creek-krigen. Slaget sto 27. mars mellom en milits ledet av general Andrew Jackson, med støtte fra 39. U.S. Infantry Regiment, cherokeefolk og Lower Creek-muskogeefolk mot Upper Creek-gruppen Red Sticks. Slaget var det siste store i Creek-krigen, og bevirket tap av makt og landområder for muskogeefolket.
Slaget fant sted ved en barrikade Høyder Sticks-krigerne hadde bygget for å vernete landsbyen sin, Tohopeka. Over 800 Upper Creek-folk døde under slaget på hjemmeområdet sitt. Dette var det største tapet av liv blant urfolk i et enkelt slag i USA-amerikansk historie. Høyder Sticks-lederen Menawa ble såret, men overlevde.
Den 9. august 1814 skrev muskogeefolka under på Fort Jackson-traktaten, som overførte 93 000 km² and til myndighetene i USA. Deler av dette området ble gjort om til delstaten Alabama i 1819. Resten tilhører nå Georgia. Andrew Jackson ble en krigshelt som senere ble valgt til president i USA.
Joinville Island

Joinville Island er en stor øy utenfor den nordøstre tuppen av Antarktishalvøya, skilt fra denne gjennom Antarctic-sundet. Joinville Island er den største øya i Joinville Island-gruppen, om lag 64 kilometer lang i øst-vest-retning og 20 kilometer bred og med et areal på 1607 km².
Joinville Island ble oppdaget og delvis kartlagt i 1838 av en fransk ekspedisjon under ledelse av kpatein Jules Dumont d'Urville, som navnga den for François av Orléans, prins av Joinville (1818–1900), den tredje sønnen til Ludvig Filip av Frankrike. 
Øya ligger innenfor kravområdene til Argentina, Storbritannia og Chile.
Playing It Cool

Handling

Ubesvart kjærlighet motiverer en mann til å skrive om sine erfaringer.
Tulku (bok)

Tulku (engelsk: Tulku) er en ungdomsbok fra 1979  av den britiske forfatteren Peter Dickinson. Boka ble tildelt både Whitbread Children's Book Prize og Carnegie Medal in Literature da den utkom. Den skildrer hvordan den foreldreløse Theodore (13) flykter fra bokseropprøret i Kina (1899–1901) og havner i et tibetansk buddhistkloster. 
Theodores foreldre var misjonærer, og de ble drept under Taiyuanmassakren 9. juli 1900. Gutten rømmer, og ender opp sammen med botanikeren, eks-skuespillerinnen og eventyrersken Mrs Jones og hennes guide og elsker, den kinesiske poeten Lung. Etter å ha blitt jaget av banditter krysser de grensen til Tibet, og Når de kommer til klosteret blir Theodore først identifisert som en tulku, en reinkarnasjon av lamaen Siddha Asara; men siden endrer tempellederne mening, og utpeker Mrs Jones' og Lungs ufødte barn som tulku.
Boka gir både et tidsbilde, en skildring av Theodores utvikling, og et inntrykk av religion og miljø. Theodore vender «hjem» til England, med en sjelden plante som Mrs Jones oppdaget. Mrs Jones (som Kværne karakteriserer som «bokens egentlige hovedperson») tar derimot spranget over i den nye kulturen, og forblir boende i klosteret.
Boka utkom på norsk i 1991, oversatt av Jon Bing og med etterord av Per Kværne. Kværne peker i sitt etterord på at romanens fremstilling av tibetansk buddhisme er unøyaktig, og trolig preget av vestlige, teosofiske versjoner av buddhismen.
Queer tango

Queer Tango er et forsøk på å løsrive seg fra de tradisjonelle heteronormative kjønnsrollene i argentinsk tango. Queertango-dansere ønsker å bryte med forestillingen om tango som en dans mellom menn og kvinner, der menn er den aktive fører og kvinner den passive følger. Queer tango utfordrer forestillingen om hva det vil si å føre og følge og queertango-dansere skifter ofte rolle i løpet av dansen eller lar det være uklart hvem som fører.
Queer tango står sterkest blant lesbiske, homofile og transpersoner LHBT, men også for heterofile gir queer tango en mulighet til å utforske andre sider ved tango. Ved å lære både å føre og følge økes sensitiviteten og muligheten for god kommunikasjon mellom dansepartnerne.

Historien om Queer Tango

På begynnelsen av 1900-tallet fantes det et stort overskudd av nyimmigrerte ugifte menn i Buenos Aires. Dans, ved siden av bordell-besøk, var blant de få mulighetene disse mennene hadde for å treffe kvinner. For å bli flinke å danse og dermed bedre sine sjanser overfor det annet kjønn, øvde menn med å danse med hverandre. Samkjønnet dans har dermed lange tradisjoner i tango. 
Tango ble sett på som en dans for arbeiderklassen i Buenos Aires.  Men når dansen ble populær i Europa, særlig i Paris, ble tango reintrodusert i Buenos Aires som en dans for overklassen. Imidlertid førte dette til at aspektet med samkjønnet dans ble borte og på milongaene i Buenos Aires ble det forbudt for menn å danse sammen.
Samkjønnet dans har likefullt forekommet siden tangoens opprinnelse, men Queer tango bevegelsen som sådan oppsto i Hamburg i 2001 ved arrangeringen av den første lesbisk-homofile milonga. Samme år fant den første internasjonale queertango-festivalen sted. Grunnleggerne valgte å bruke begrepet ”queer” som referanse til queer teori som stiller spørsmål ved det naturgitte i kjønnsroller og seksuelle preferanser. 
Siden har Queer tango bredt seg internasjonalt til bl.a. Berlin, Stockholm, New York, San Francisco og London. I Oslo begynte byggingen av et queertango-miljø i 2007 og foreningen Oslo Tango Queer ble stiftet i juni 2010.  Den første internasjonale queertango-festivalen i Norge fant sted i Oslo 27.-29. august samme år.
I Buenos Aires åpnet den første Queer Milonga, La Marshall, i 2002 . Den første internasjonale queertango-festivalen i Buenos Aires fant sted i 2008.
Kommunestyre- og fylkestingsvalget 2011/Senterpartiet

Kommunevalget

Ved kommunevalget 2011 stilte Senterpartiet reine lister i 391 av de 429 kommunene. Det var dermed det partiet som hadde nest flest lister (etter Arbeiderpartiet med 418). Partiet fikk i alt 163 372 stemmer, det vil si 6,7 prosent av de avgitte stemmene. Dette er en nedgang på 1,2 prosentpoeng fra kommunevalget i 2007, men en framgang på 0,7 prosentpoeng fra stortingsvalget i 2009. Samla sett blei Senterpartiet det fjerde største partiet ved dette valget.
Det beste resultatet fikk Senterpartiet i Os i Hedmark med 63,2 prosent av stemmene.  I ytterligere seks kommuner fikk partiet over 50 prosent: Rindal, Leka, Gratangen, Namdalseid, Jondal og Høylandet. I 14 kommuner til blei resultatet over 40 prosent.
Partiet fikk under 1 prosent av stemmene i 9 kommuner. Det svakeste resultatet kom i Oslo med 0,5 prosent.
Senterpartiet blei største parti i 61 kommuner og nest størst i 80. Partiet er minst i 29 av kommunene der det stilte liste.
Partiet fikk i alt 1 421 kommunestyremandater og er representantmessig landets tredje største parti. Senterpartiet blei ikke representert i 25 av kommunene der partiet stilte opp. Etter konstituering av kommunestyrene hadde Senterpartiet ordføreren i 87 kommuner og varaordføreren i 70 kommuner.
Akterspeil

Akterspeil er den plane eller svakt konvekse flaten på tvers av lengderetningen helt akter som finnes på mange båt- eller skipsskrog.  
Akterspeilet er vanligvis nesten like bredt som båtens tverrsnitt på det bredeste. Noen speil er i tillegg nesten like dype som båten på det bredeste, mens andre båter har et lot akter, eller en nederdel av en akterstevn.  Speilet begynner derfor ganske høyt oppe, og undervannsskroget løper helt ut i en spiss som på spiss-stevnede båter.
På en del tradisjonelle båter langs norskekysten kalles båter med speil gjerne gavlbåter, fordi akterspeilet på en båt også kalles gavl (sml. gavl på hus). Dette er nesten uten unntak båter der speilet (gavlen) begynner ganske høyt oppe.  
Enkelte båttyper har speil både foran og bak:  En del flatbåter er ganske kasseformede, med flat bunn, rette sider og de to speilene tilnærmet) like store. Prammene har rund bunn både på langs og på tvers, og har et lite speil foran, mens speilet i akterenden er større og går helt ned til båtbunnen. Noen steder kalles båter med pramfasong ferge.
Hamparan Perak

Hamparan Perak er en by i provinsen Nord-Sumatra på Sumatra i Indonesia. Befolkningen anslås (2005) til 149 600.
Tanghe

Kulturminner

Sizhou-tempelets pagode (Sizhou si ta, 泗洲寺塔) ble i 2006 oppført på Folkerepublikken Kinas liste over kulturminner.

Samferdsel

Kinas riksvei 312 løper gjennom området. Den fører fra Shanghai og ender ipå grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.